CELEX: 62010TN0124
Language: bg
Date: 2010-03-17 00:00:00
Title: Дело T-124/10: Жалба, подадена на 17 март 2010 г. — Lidl Stiftung/СХВП — Vinotasia (VITASIA)

22.5.2010   
            
            
               BG
            
            
               Официален вестник на Европейския съюз
            
            
               C 134/45
            
         Жалба, подадена на 17 март 2010 г. — Lidl Stiftung/СХВП — Vinotasia (VITASIA)
   (Дело T-124/10)
   2010/C 134/74
   Език на жалбата: немски
   
      Страни
   
   
      Жалбоподател: Lidl Stiftung & Co. KG (Некарсулм, Германия) (представители: M. Schaeffer и A. Marx, Rechtsanwälte)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Vinotasia GmbH (Кобленц, Германия)
   
      Искания на жалбоподателя
   
   
               —
            
            
               да се отмени решението на четвърти апелативен състав от 14 януари 2010 г. по преписка R 1054/2008-4,
            
         
               —
            
            
               да се отхвърли подаденото на 30 юни 2006 г. възражение № B 1 027 947 в частта, в която е уважено с решение на отдела по споровете от 30 май 2008 г.,
            
         
               —
            
            
               да се осъди ответникът да заплати разноските по производствата пред Общия съд на Европейския съюз и пред четвърти апелативен състав на Службата за хармонизация във вътрешния пазар (марки, дизайни и модели),
            
         
               —
            
            
               при условията на евентуалност, да се спре производството до постановяването на окончателно решение по подаденото пред германското Патентно ведомство искане за обявяване на недействителност на по-ранната германска марка „VINOTASIA“, регистрирана под № 302 15 015.
            
         
      Правни основания и основни доводи
   
   
      Заявител на марката на Общността: жалбоподателят.
   
      Марка на Общността, предмет на спора: словна марка „VITASIA“ за стоки от класове 29, 30, 31, 32 и 33 (заявка № 4 691 101)
   
      Притежател на марката или знака, на която/който е направено позоваване в подкрепа на възражението: Vinotasia GmbH
   
      Марка или знак, на която/който е направено позоваване в подкрепа на възражението: германска словна марка „VINOTASIA“, регистрирана под № 302 15 015 за стоки и услуги от класове 32, 33 и 35.
   
      Решение на отдела по споровете: частично уважава възражението.
   
      Решение на апелативния състав: отхвърля жалбата.
   
      Изложени правни основания: нарушение на член 8, параграф 1, буква б) от Регламент № 207/2009 (1), доколкото не съществува вероятност от объркване на конфликтните марки.
   
      (1)  Регламент (ЕО) № 207/2009 на Съвета от 26 февруари 2009 година относно марката на Общността (ОВ L 78, стр. 1).